als_Latn dik_Latn sag_Latn
Të kujdesurit për trupin nga brenda ka po aq rëndësi sa të kujdesurit nga jashtë kur vjen puna për t’u dukur mirë. Dhe kjo nuk vlen vetëm për lëkurën. Një dietë e pasur në vlera ushqimore ka efektet e saj edhe tek thonjtë dhe flokët e shëndetshëm. Më poshtë keni një listë të ushqimeve për flokë dhe thonj të fortë.
Mishi i kuq
Një biftek i mirë është i mbushur me proteina, por gjithashtu ka edhe një tjetër përbërës që është shumë i rëndësishëm për flokët dhe thonjtë: hekurin. Njerëzit me mungesë hekuri kanë shesh flokë të rrallë. Sipas American Family Physician, mungesa e hekurit lidhet me një sëmundje të thonjve që karakterizohet nga një deformim i thonjve në formë të lugët. Kjo nuk do të thotë se duhet të hani mish të kuq çdo ditë të javës. Mishi i kuq ka përbërje të lartë të yndyrnave të ngopura, dhe ngrënia e shpeshtë e tij lidhet me disa sëmundje si ato të zemrës, disa lloje kanceri dhe diabetin e tipit 2. Por një herë në javë nuk është aspak i dëmshëm konsumimi i mishit të kuq, përkundrazi. Nëse mendoni se keni mungesë hekuri, flisni me doktorin tuaj mbi përdorimin e suplementeve.
Boronicat
Boronicat janë të njohura për vetitë e tyre antioksiduese dhe konsiderohen si frutat me nivelin më të lartë të tyre. Antioksidantët mbrojnë qelizat e trupit nga dëmi që shkaktojnë radikalet e lira. Ky dëm shkakton një rritje të hormoneve të stresit dhe inflamacion, gjë që prek të gjitha qelizat e trupit, përfshirë ato të thonjve dhe të flokëve. Boronicat mund t’ju mbrojnë nga kjo.
Bajamet
Bajamet nuk janë vetëm një burim i pasur proteinash, por ato kanë një përbërje të lartë magneziumi, që ndihmon në mbajtjen e flokëve dhe thonjve të shëndetshëm. Magneziumi konsiderohet si minerali anti-stres i Nënës Natyrë, dhe stresi është një ndër arsyet kryesore të rënies së flokëve. Vijat vertikale në thonjtë tuaj mund të jenë shenjë e mungesës së magneziumit.
Birra
Birra është një nga produktet ushqimore me përbërje më të lartë të një minerali që quhet silikon. Silikoni mendohet se rrit qarkullimin e gjakut në skalin e kokës, çka është e rëndësishme qër flokë të shëndetshëm. Por kjo nuk nënkupton se duhet ta teproni me birrën. Zakonisht nje gotë birrë përmban më shumë se 10 miligram silikon prandaj ekspertët sugjerojnë jo më shumë se një gotë për femrat, dhe dy gota për meshkujt.
Qumështi
Ende duhen bërë studime, por ato të mëparshmet kanë gjetur një lidhje midis vitaminës D dhe rënies së flokëve. Konkretisht femrat që përjetonin rënie flokësh kishin nivele më të ulëta të vitaminës D se ato me flokë të shëndetshme. Për më tepër edhe kalciumi është një mineral thelbësor në rritjen e flokëve dhe thonjve të shëndetshëm (vitamina D shërben për të përthithur kalciumin). Dhe qumështi i pasur me vitamine D i ofron të dyja këto.
Vezët
Vezët janë të pasura në proteina, përmbajnë një sasi vitamine D dhe biotinë. Biotina, një vitaminë e grupit B-kompleks, mund të luajë një rol në zhvillimin e keratinës. Personat me mungesë biotine shpesh kanë flokë dhe thonj të dobët.
Salmoni
Salmoni është një burim i mirë biotine, proteinash por edhe Omega 3, që ndihmon në pakësimin e inflamacioneve dhe shërben për një lëkur ëtë shëndetshme. Por edhe skalpi lëkurë është dhe një skalp i shëndetshëm do të thotë folikula të shëndetshme e rrjedhimisht edhe flokë të shëndetshëm. Omega 3 është gjithashtu nxitës në përmirësimin e gjendjes së thonjve.
Arrat braziliane
Mungesa e seleniumit lidhet me daljen e rrallë të flokëve. Gjashtë deri në tetë arra braziliane, përmbushin gati 800% të dozës ditore të rekomanduar.
Burimi: Time
als_Latn als_Latn als_Latn yue_Hant als_Latn kmr_Latn als_Latn srd_Latn als_Latn als_Latn als_Latn als_Latn als_Latn ayr_Latn als_Latn kab_Latn als_Latn als_Latn